Indien fisiese lewering van die goedere aan die KOPER geskied by die perseel van die leweransier aan die KOÖP, dan geskied lewering sodra die KOÖP die KOPER verwittig van die adres waar die goedere geleë is.
Die KOPER is aanspreeklik vir die KOÖP se regskostes van enige geding voortspruitend hieruit op 'n Prokureur-en-Kliënt skaal met inbegrip van invorderingskommissie, indien die transaksie buite die werking van die Nasionale Kredietwet val.
'n Sertifikaat onderteken deur enige Bestuurder van die KOÖP, is prima facie bewys van die inhoud daarvan vir doeleindes van summiere vonnis en/of verstekvonnis, sonder die vereiste dat die Bestuurder se aanstelling as sulks bewys moet word.
Geen uitstel of toegewing van tyd of versuim om onmiddellik op te tree, sal geag word 'n afstanddoening van die KOÖP se regte hierkragtens te wees nie, of sal geag word 'n novasie of hernuwing van die ooreenkoms te wees nie.
'n Heffing sal van toepassing wees op alle goedere korrek verskaf deur die KOÖP wat terug gebring word vir krediet.